
ELŐTERJESZTÉS
a Jászapáti Polgármesteri Hivatalban foglalkoztatott közszolgálati tisztségviselők illetménykiegészítéséről szóló önkormányzati rendelet megalkotására

Tisztelt Képviselő-testület!
A közszolgálati tisztviselőkről szóló 2011. évi CXCIX. törvény (a továbbiakban: Kttv.) 234.§ (3) bekezdés c) pontja és (4) bekezdése értelmében a helyi önkormányzat hatáskörében rendeletben a köztisztviselőknek tárgyévre illetménykiegészítést állapíthat meg.
A hivatkozott rendelkezés szabályozza az illetménykiegészítés mértékét is.
A felsőfokú iskolai végzettségű köztisztviselőnek egységesen a köztisztviselő alapilletményének legfeljebb 30%-a, a középfokú végzettségű köztisztviselőnek egységesen a köztisztviselő alapilletményének legfeljebb 20%-a állapítható meg.
A fentiek alapján javasoljuk a tisztelt Képviselő-testületnek, hogy 2019. évre Jászapáti Polgármesteri Hivatalban közszolgálati jogviszonyban álló köztisztviselők illetménykiegészítése a felsőfokú végzettségű és a középfokú végzettségű köztisztviselők esetén az alapilletmény 15%-ában kerüljön megállapításra.
A fentiek alapján kérem a Tisztelt Képviselő-testületet, hogy az előterjesztés megvitatása után az alábbi rendelettervezetet – minősített többségű döntéssel – elfogadni szíveskedjen!

Jászapáti, 2019. február 7.
 
                                                           
Biróné dr. Boros Anikó
            jegyző

Előzetes hatásvizsgálat
[bookmark: __DdeLink__937_276929701]a Jászapáti Polgármesteri Hivatalban foglalkoztatott közszolgálati tisztségviselők illetménykiegészítéséről szóló önkormányzati rendelet tervezethez

A jogalkotásról szóló 2010. évi CXXX. törvény a jogalkotó számára előírja, hogy előzetes hatásvizsgálat elvégzésével mérje fel a szabályozás várható következményeit a meghatározott szempontok alapján.
A hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen:
- társadalmi, gazdasági, költségvetési hatásait,
- környezeti és egészségi következményeit,
- adminisztratív terheket befolyásoló hatásait, valamint
- a jogszabály megalkotásának szükségességét, a jogalkotás elmaradásának várható következményeit, és
- a jogszabály alkalmazásához szükséges személyi, szervezeti, tárgyi és pénzügyi feltételeket.
Társadalmi hatások: Közvetlen társadalmi hatása nincs a rendelet megalkotásának.
Gazdasági, költségvetési hatások: Az illetménykiegészítés Jászapáti Városi Önkormányzat 2019. évi költségvetéséről szóló rendelet terhére biztosított.
Környezeti, egészségi következmények: Közvetlen környezeti, egészségi hatása nincs.
Adminisztratív terheket befolyásoló hatások: A rendeletben foglaltak végrehajtásának adminisztratív terheket befolyásoló hatásai nincsenek.
A jogszabály megalkotásának szükségessége, a jogalkotás elmaradásának várható következményei: A rendelet megalkotásával lehetőség nyílik a Jászapáti Polgármesteri Hivatalban közszolgálati jogviszonyban álló köztisztviselők 2019. évre vonatkozó illetménykiegészítésére a felsőfokú és a középfokú végzettségű köztisztviselő esetén az alapilletmény 15 %-ával.
A jogszabály alkalmazásához szükséges személyi, szervezeti, tárgyi és pénzügyi feltételeket: A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.


Indokolás
a Jászapáti Polgármesteri Hivatalban foglalkoztatott közszolgálati tisztségviselők illetménykiegészítéséről szóló önkormányzati rendelet tervezethez

A jogalkotásról szóló 2010. évi CXXX. törvény (továbbiakban: Jat) vonatkozó rendelkezése alapján a jogszabály tervezetéhez a jogszabály előkészítője indokolást csatol.
A Jászapáti Polgármesteri Hivatalban foglalkoztatott közszolgálati tisztségviselők illetménykiegészítéséről szóló önkormányzati rendelet (a továbbiakban: Rendelet) Preambuluma a rendelet megalkotására vonatkozó jogszabályi felhatalmazást tartalmazza.

1. §-hoz
A Rendelet 1. §-a tartalmazza a Rendelet személyi hatályát.
 
2. §-hoz
A Rendelet tervezet nevezett szakasza rendelkezik az illetménykiegészítés mértékéről.
 
 
 
Jászapáti, 2019. február 7.
 
 
                                                                                               Biróné dr. Boros Anikó
                                                                                                          jegyző

[bookmark: _GoBack]Jászapáti Városi Önkormányzat Képviselő-testületének
…/2019. (II.14.) önkormányzati rendelete
a Jászapáti Polgármesteri Hivatalban foglalkoztatott közszolgálati tisztségviselők illetménykiegészítéséről
 
Jászapáti Városi Önkormányzat Képviselő-testülete a közszolgálati tisztviselőkről szóló 2011. évi CXCIX. törvény 234. § (3)-(4) bekezdéseiben kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:
1. §
E rendelet hatálya a Jászapáti Polgármesteri Hivatalban foglalkoztatott közszolgálati tisztségviselőkre terjed ki.
2. §
(1) Az illetménykiegészítés mértéke 2019. évre egységesen valamennyi felsőfokú végzettségű köztisztviselő esetében az alapilletmény 15 %-a.
(2) Az illetménykiegészítés mértéke 2019. évre egységesen valamennyi középfokú végzettségű köztisztviselő esetében az alapilletmény 15 %-a.
3. §
(1) E rendelet a kihirdetését követő napon lép hatályba. Rendelkezéseit 2019. január 1. napjától kell alkalmazni.
(3) E rendelet 2019. december 31. napján hatályát veszti.
(4) E rendelet kihirdetéséről a jegyző a helyben szokásos módon gondoskodik.
 
 
Jászapáti, 2019. február 14.
 
 
 
            Farkas Ferenc                                                            Biróné dr. Boros Anikó
            polgármester                                                                          jegyző
 
 
Kihirdetési záradék:
A rendelet 2019. február 15. napján kerül kihirdetésre. 

